आत्मा की रक्षा-व्यवस्था- आत्म-ज्योति शब्द-रूप आत्मा जब आत्मा से जीव में परिवर्तित होती है, तो उस परिवर्तन के समय ‘हम’ आत्मा ‘सोsहं’ शब्द रूप में रहते हुए गुण-दोष से युक्त हो जाने के कारण ‘हम’ आत्मा का ‘सः’ ज्योति शब्द-रूप भूलकर भ्रमवश ‘हम’ आत्मा, मात्र ‘अहम्’ शब्द-रूप जीव में ही परिवर्तित होकर ‘अहम्’ ही कालान्तर में ‘हम’ शरीर मान बैठते हैं, जिससे कामिनी-कंचन रूप परिवारिकता एवं सांसारिकता रूप मीठे-जहर को पाकर ‘हम’ जीव शरीर एवं वस्तु रूप संसार में ऐसे फँस जाते हैं कि यह मीठे-जहर रूप शत्रु-मण्डली अपना जाल बिछाकर ‘हम’ जीव को आत्म-कल्याण से गिराकर ममता और आसक्ति रूपी मोह के बन्धन से, इस प्रकार बाँध देती है कि ‘हम’ जीव के लिए, हमार रूप शरीर और संसार को छोड़कर बच निकलना मुश्किल हो जाता है। इस मोह जाल को काटकर ‘हम’ जीव की रक्षा हेतु कुछ समय तक के लिए ही आध्यात्मिक महात्मा जन सक्षम हैं परन्तु सदा-सर्वदा के लिए नहीं। सदा-सर्वदा तो ‘हम’ जीव का शरीर, परिवार एवं संसार रूप ममता-आसक्ति रूप मोह-जाल से युग-युग में खास-खास कर एक-एक बार सुअवसर प्राप्त होता है, जब परमआकाश से परमतत्त्वम् (आत्मतत्त्वम्) रूप परमात्मा का भू-मण्डल पर अवतरण होकर शरीर धारण कर अपने से छिटके-बिछुड़े एवं भूले भटके हुए ‘हम’ आत्मा और ‘हम’ जीव के मोह रूपी बन्धन को काटकर अपने में जोड़कर, अपनी शरणागति प्रदान कर सुधार करते हुए, उद्धार हेतु स्वीकार कर लें। सम्पूर्ण-सत्ता-शक्ति-सामर्थ्यवान होने के कारण एक मात्र ‘तात्त्विक’ रूप अवतारी में ही यह क्षमता है जो पूर्णतया उद्धार कर सके अन्यथा कोई पुरुष, महापुरुष, भले ही वह आध्यात्मिक सिद्ध क्यों न हो, वह ‘हम’ जीव से ‘हम’ आत्मा तक तो ले जा सकता है परन्तु ‘हमार’ से मुक्ति नहीं करा सकता, चाहे लाख-करोड़ सिर पटक लें।